ועדת הכלכלה, כנסת 17, פרוטוקול מספר 558, 2008-04-08 11:30

גלעד ארדן: בוקר טוב, אני מתכבד לפתוח את ישיבת הוועדה בנושא תקנות התעבורה, אין עדין מספר תיקון, בדבר רכב שיטור משולב.

גלעד ארדן: עורכת דין ראובני בבקשה.

חוה ראובני: את ההסברים המקצועיים יתנו אנשים מטעם המשטרה, הרקע הוא שיש פעילות אכיפתית משולבת של המשטרה ושל הרשויות המקומיות, בעיקר בערים הגדולות, באמצעות כלי רכב שאינם כלי רכב משטרתיים ורוצים לסמן אותם בפנסים ייעודיים מהבהבים על הגג, ובאותן נסיבות שבהם נמצא בהם שוטר ומילוי התפקיד מצריך את זה, לאפשר להם לפעול כרכב ביטחון, קרי להפעיל פנס מהבהב, סירנה ולהפר את דיני התעבורה, כפי שמותר לרכבים משטרתיים.

חוה ראובני: אלה דברים שבחלקם כבר פועלים ואולי המשטרה תוכל לתת פירוט יתר ככל שיידרש.

עוזי יצחקי: כמו שנאמר, אנחנו רוצים, וזה תופס תאוצה, אפשר לראות את זה במרכזי הערים, וערים שנוטלות את השיטור העצמי שלהם לידיים, רכבים משותפים, פיקוח עירוני, שיטור קהילתי, זה נושא ונכנס חזק מאד.

עוזי יצחקי: כיושב ראש הוועדה וכסמכות רישוי עליונה לאישור פנסים, התחילו להצטבר אצלי בוועדה בקשות רבות לפנסים כחולים, מה שנקרא "קצ'לקות".

גלעד ארדן: לקחת לשר האוצר את ה"קצ'לקה"?

עוזי יצחקי: לא, אבל המשטרה נקטה - - -

גלעד ארדן: היא פיטרה את זה שעצר אותו.

עוזי יצחקי: דרך אגב, זה חלק מסדר שאנחנו עושים, אנחנו מורידים לאנשים, וגם לכאלו שנתפסים.

עוזי יצחקי: ..

עוזי יצחקי: בהחלט השימוש בפנס כחול הוא רק לשעת חירום ולאנשים ייעודיים בלבד.

עוזי יצחקי: הבקשות שהגיעו מעיריות לפנסים כחולים - - -

גלעד ארדן: אני מבקש את סליחתך, אדוני שר הרווחה והשר הממונה, אני הייתי עומד בלוח הזמנים אם הממשלה לא הייתה עושה היום תרגיל.

גלעד ארדן: גם כנראה רצונו של מנכ"ל הכנסת לשתף פעולה עם הרשות המבצעת, דבר שמנוגד למונטסקייה, אבל למרות זאת, הוא החליט שכן ולכן נאלצתי להפסיק את הישיבה.

אבשלום וילן: אנחנו כאזרחים נאמנים השתתפנו בתרגיל.

יצחק הרצוג: העיקר שעברנו את התרגיל בשלום.

עוזי יצחקי: כדי להוריד את הבקשות ושלא אותם רכבים ינועו עם פנס כחול, הגינו את הרעיון של פנס כחול צהוב, שיהיה לשימוש אותו שיטור משותף, שוטר עם רשות מקומית, התנאי הוא שהפנס הכחול צהוב יופעל כששוטר נמצא בתוכו וזה לא יהיה סתם על ידי פקחים או אנשים כאלה ואחרים מהרשויות המקומיות.

עוזי יצחקי: זה הכול לייעול ולטובת הקהילה ולטובת סדר בעניין הפנסים.

אבשלום וילן: לאלה מכביש שש שיש להם פנס צהוב, יהיה להם עכשיו משולב?

עוזי יצחקי: לא, זה רכב שירות, הוא ימשיך להיות צהוב, כמו גרר וכמו רכבים של מעצ.

עוזי יצחקי: צהוב כחול יהיה רק לרכבים שהם שיטור משותף של עירייה עם רשות מקומית.

אבשלום וילן: יש לאנשים שיושבים ברכבים האלה סמכויות מלאות של שוטר או פקח?

עוזי יצחקי: יושב שם שוטר.

אבשלום וילן: אז נתחיל לפחד גם מהם?

עוזי יצחקי: בהחלט.

אבשלום וילן: אז אם יושב שם שוטר למה לא רק כחול?

אבשלום וילן: למה צריך הבדלה.

עוזי יצחקי: כי בכל זאת זו לא פעילות משטרתית מלאה, זה שיטור קהילתי, טיפול בעניינים מקומיים, עם סמכות של שוטר.

עוזי יצחקי: להתחיל להכניס את כלה רכבים האלה עם כחול זה קצת מוגזם.

אתי בנדלר: הרכבים האלה יזוהו באיזושהי דרך?

אתי בנדלר: יהיה סימן שיהוי על הרכבים האלה שהם כלי רכב ביטחון?

רוני לוינגר: יש נוהל מפורט, זה כבר קיים בשטח.

אתי בנדלר: איך הם מזוהים?

אתי בנדלר: הצבעים הם רק של הפנס וזה נחשב לרכב ביטחון כפי שהבנתי , מעורכת דין ראובני, רק כשהפנס מופעל.

רוני לוינגר: יש סמל של המשטרה ושל הרשות המקומית על הרכב עצמו.

אתי בנדלר: זאת אומרת שתנאי להפעלתו הוא שהשוטר יושב בפנים והפנס בצבעים המיוחדים מופעל, רק אז יש לו את הסמכויות של רכב ביטחון.

אבשלום וילן: לא הבנתי עדין את הסיבה לסוג אחר של צבע.

אבשלום וילן: במועצה האזורית השוטר הקהילתי הוא שוטר לכל דבר, הוא מסתובב ומטפל בכל מיני בעיות, נוהג ברכב משטרה לכל דבר.

רוני לוינגר: פה זה לא רכב משטרה, פה מדובר ברכב שהוא בבעלות רשות מקומית, זו לא ניידת משטרה.

אבשלום וילן: אבל אמרתם שזה יהיה רכב משטרתי לכל דבר.

רוני לוינגר: בזמן שהשוטר נמצא, אז זה יהיה.

אבשלום וילן: עכשיו אני מבין, זה רכב ששייך לרשות המוניציפאלית, רכב אזרחי לא צריך להיות בצבעי משטרה, ושמים עליו צ'קלקה כדי שהשוטר הקהילתי עם הפקח יהיו בתוכו.

אבשלום וילן: אפשר לפנות לחבר הכנסת לשעבר גאגולה, הייתה לו הצעת חוק שלחבר כנסת תהיה צ'קלקה, אולי תציע לו?

גלעד ארדן: אני מציע בצבע יפה יותר.

אבשלום וילן: זה ששר האוצר פיטר את השוטר שכתב לו דוח על נסיעה.

גלעד ארדן: כבר ציינתי את זה.

גלעד ארדן: ..

אבשלום וילן: ואיש במשטרת ישראל לא קפץ ואמר איזה מן דבר זה זו פשוט חוצפה בלתי רגילה.

אתי בנדלר: יש לי הערה שלא קשורה לאישור התקנות, היה ראוי להביא את התיקון הזה לידיעת הציבור משום שברגע שרכב מזוהה כרכב ביטחון על עוברי הדרך להישמע לו, לפנות לו את הדרך, וכיוצא בזה אחרת ם מצעים עבירות.

אתי בנדלר: הציבור לא יודע שרכב מהסוג הזה הוא רכב ביטחון.

חוה ראובני: ראוי להביא את זה לידיעת הציבור, יחד עם זאת אם הציבור יראה פנסים מהבהבים וישמע סירנה הוא ישמע.

אתי בנדלר: לא ידעתי שיש סירנה, זה תנאי להפעלתו?

חוה ראובני: כן, תקנה 95 אומרת שמשמיעים אות אזעקה מסירנה.

חוה ראובני: תיקון תקנה 1.

חוה ראובני: בתקנה 1 לתקנות התעבורה, התשכ"א-1961 (להלן-התקנות העיקריות)- בהגדרת "רכב ביטחון" אחרי "רכב לכיבוי שריפות" יבוא "רכב שיטור משולב ובלבד שמצוי בו שוטר" ואחרי "אור מהבהב אדום כחול" יבוא "כחול צהוב".

חוה ראובני: אחרי הגדרת רכב שטח יבוא: "רכב שיטור משולב" – רכב המופעל על ידי רשות מקומית או משטרת ישראל, שאושר על ידי ראש מחלקת התנועה של משטרת ישראל ושצוין ברישיונו כרכב שיטור משולב.

גלעד ארדן: אם אין הערות אני מעמיד להצבעה את תקנה 1 בנוסח שהקריאה היועצת המשפטית של משרד התחבורה.

גלעד ארדן: בעד-רוב נגד-אין נמנעים-אין תקנה 1 אושרה.

גלעד ארדן: אני מבקש להסב את תשומת ליבם של עוזרי השר שמחתימים אותו על מכתבים לוועדה שיש צורך לעשות התאמות מהמכתב שהדרג המקצועי מפנה לשר למכתב שלשכת השר מעבירה לאחר מכן לוועדה.

חוה ראובני: למען הסדר הטוב, ההתנצלות היא שלי ולא של עוזרי השר.

חוה ראובני: תיקון תקנה 62.

חוה ראובני: בתקנה 62(ב) לתקנות העיקריות, אחרי פסקה (1) יבוא: "(1א) ברכב שיטור משולב – כחול צהוב".

חוה ראובני: תקנה 62(ב) עניינה בצבעי הפנסים שמותר להתקין על כלי רכב שונים, אז אנחנו מוסיפים פה כחול צהוב למגוון האפשרויות ומייעדים אותו לרכב שיטור משולב.

גלעד ארדן: אנחנו מעמידים להצבעה את תקנה 2 לפי הנוסח שהקריאה היועצת המשפטית של הוועדה.

חוה ראובני: של המשרד...

גלעד ארדן: הזהות עם המשרד היא כל כך גדולה, שאני כבר רואה אותנו ממש כגוף אחד.

גלעד ארדן: .. זה כמובן בהומור...

גלעד ארדן: בעד-רוב נגד-אין נמנעים-אין תקנה 2 אושרה.

חוה ראובני: תיקון תקנה 95.

חוה ראובני: בתקנה 95 לתקנות העיקריות, אחרי "רכב כיבוי אש" יבוא "רכב שיטור משולב ואחרי "אור מהבהב אדום כחול" יבוא "כחול-צהוב".

חוה ראובני: תקנה 95 עניינה הנסיבות שבהם מפעילים סירנות ומפעילים "צ'קלקות", אנחנו מוסיפים את רכב השיטור המשולב לקטגוריות האלה מעצם היותו רכב ביטחון ואז מתי מותר לו ומה התנאים שהופכים אותו לרכב ביטחון פעיל.

גלעד ארדן: אם אין הערות, אני מעמיד להצבעה את תקנה 3 בנוסח שהעביר משרד התחבורה.

גלעד ארדן: בעד-רוב נגד-אין נמנעים-אין תקנה 3 אושרה.

חוה ראובני: תחילה תחילתן של תקנות אלה 30 ימים מיום פרסומן.

גלעד ארדן: יש הערות?

גלעד ארדן: אם אין אי מעמיד להצבעה את תקנה 4 בנוסח שהקריאה עורכת הדין ראובני.

גלעד ארדן: בעד-רוב נגד-אין נמנעים-אין תקנה 4 אושרה.

גלעד ארדן: התקנות אושרו, תודה לכולם הישיבה נעולה.